BEGRUNDELSE

1. BAGGRUND FOR FORSLAGET

· Begrundelse og formål

Kommissionens forslag vedrører revisionen af listen over prioriterede stoffer inden for vandpolitikken, dvs. de kemiske stoffer, der udgør en væsentlig risiko for vandmiljøet eller via vandmiljøet, og som er identificeret på EU-niveau og opført i bilag X til direktiv 2000/60/EF[1] (vandrammedirektivet). I henhold til vandrammedirektivets artikel 16, stk. 4, reviderer Kommissionen listen over prioriterede stoffer mindst hvert fjerde år; ifølge artikel 8 i direktiv 2008/105/EF[2] om miljøkvalitetskrav inden for vandpolitikken, hvori miljøkvalitetskravene[3] for de prioriterede stoffer er fastlagt, skal Kommissionen aflægge rapport om resultaterne af den første revision til Europa-Parlamentet og Rådet i 2011. Som led i revisionen skal Kommissionen bl.a. overveje de stoffer, der er anført i bilag III til direktivet med henblik på deres eventuelle optagelse på listen. Kommissionen skal, hvis det er hensigtsmæssigt, også fremsætte forslag om nye prioriterede stoffer, om miljøkvalitetskrav til overfladevand, sediment eller biota[4], alt efter hvad der er relevant, og revidere miljøkvalitetskrav og status for nuværende prioriterede stoffer.

· Generel baggrund

Der anerkendes i vandrammedirektivet, at der er et betydeligt pres på vandmiljøet, herunder også fra kemisk forurening, og at der er et behov for en bæredygtig forvaltning af vandressourcer. Direktivets miljømål omfatter at nå en god kemisk og økologisk tilstand for overfladevand og grundvand og forebyggelse af forværring af tilstanden. Direktivet gennemføres på vandområdedistriktniveau. Medlemsstaterne skulle inden 2009 vedtage en vandområdeplan, som bl.a. skulle baseres på en analyse af de forskellige pres og konsekvenser og overvågningsresultaterne, og et indsatsprogram med foranstaltninger for hvert vandområdedistrikt.

For at opnå en god kemisk tilstand skal vandområder opfylde miljøkvalitetskravene for de prioriterede stoffer og for 8 andre forurenende stoffer, som allerede var reguleret på EU-niveau. De nuværende 33 prioriterede stoffer omfatter en række industrikemikalier, plantebeskyttelsesprodukter og metaller/metalforbindelser. Nogle prioriterede stoffer er identificeret som prioriterede farlige stoffer på grund af deres persistens, bioakkumulation og/eller giftighed, eller fordi de giver anledning til tilsvarende bekymringer, og kravene svarer til kravene for meget problematiske stoffer i henhold til REACH-forordningen[5]. Medlemsstaterne skal overvåge forekomsten af prioriterede stoffer i overfladevand og indberette overskridelser af miljøkvalitetskravene. Ifølge vandrammedirektivet skal der vedtages foranstaltninger for at begrænse udledning, emission og tab af prioriterede og prioriterede farlige stoffer til vandmiljøet - en progressiv nedbringelse for prioriterede stoffer og ophør eller udfasning for prioriterede farlige stoffer.

Målet om en god økologisk tilstand kræver, at der fastsættes standarder på nationalt niveau for kemiske stoffer, der er identificeret som stoffer, der giver anledning til bekymring på lokalt/vandområdedistrikt/nationalt niveau, men ikke som et prioriteret stof på EU-niveau. Disse kemiske stoffer kaldes vandområdespecifikke forurenende stoffer.

Det tekniske arbejde med at revidere listen over prioriterede stoffer begyndte i 2007 med en prioriteringsrunde med sigte på at identificere mulige nye prioriterede stoffer, og det blev fulgt af fastlæggelse af miljøkvalitetskrav til disse stoffer og af revision af miljøkvalitetskrav og status for de bestående prioriterede stoffer. De foreslåede nye stoffer og ændringerne for bestående stoffer forventes at indgå i 2015-ajourføringen af vandområdeplanerne og indsatsprogrammerne.

I forbindelse med revisionen af listen over prioriterede stoffer, blev der peget på forbedringer til direktivet om miljøkvalitetskrav og på en mekanisme til forbedring af identificeringen af yderligere prioriterede stoffer i fremtiden.

· Gældende bestemmelser på området

– Europa-Parlamentets og Rådets direktiv 2006/60/EF af 23. oktober 2000 om fastlæggelse af en ramme for Fællesskabets vandpolitiske foranstaltninger

– Europa-Parlamentets og Rådets direktiv 2008/105/EF af 16. december 2008 om miljøkvalitetskrav inden for vandpolitikken, om ændring og senere ophævelse af Rådets direktiv 82/176/EØF, 83/513/EØF, 84/156/EØF, 84/491/EØF og 86/280/EØF og om ændring af Europa-Parlamentets og Rådets direktiv 2000/60/EF

– Kommissionens direktiv 2009/90/EF af 31. juli 2009 om tekniske specifikationer for kemisk analyse og kontrol af vandets tilstand som omhandlet i Europa-Parlamentets og Rådets direktiv 2000/60/EF

· Overensstemmelse med andre EU-politikker og -mål

I sjette miljøhandlingsprogram gøres foranstaltninger vedrørende prioriterede stoffer til et centralt anliggende (se artikel 7, stk. 2, litra e), i afgørelse 1600/2002/EF[6]). Forslaget er i overensstemmelse med beslægtede politikker og vigtige retsakter, herunder:

– Politikken vedrørende kemiske stoffer: Europa-Parlamentets og Rådets forordning (EF) nr. 1907/2006 af 18. december 2006 om registrering, vurdering og godkendelse af samt begrænsninger for kemikalier (REACH), om oprettelse af et europæisk kemikalieagentur

– Politikken vedrørende plantebeskyttelsesmidler: Europa-Parlamentets og Rådets forordning (EF) Nr. 1107/2009 af 21. oktober 2009 om markedsføring af plantebeskyttelsesmidler og om ophævelse af Rådets direktiv 79/117/EØF og 91/414/EØF og Europa-Parlamentets og Rådets direktiv 2009/128/EF af 21. oktober 2009 om en ramme for Fællesskabets indsats for en bæredygtig anvendelse af pesticider

– Politikken vedrørende biocider: Europa-Parlamentets og Rådets direktiv 98/8/EF af 16. februar 1998 om markedsføring af biocidholdige produkter

– Politikken vedrørende farmaceutiske produkter: Europa-Parlamentets og Rådets direktiv 2001/82/EF af 6. november 2001 om oprettelse af en fællesskabskodeks for veterinærlægemidler og Europa-Parlamentets og Rådets direktiv 2001/83/EF af 6. november 2001 om oprettelse af en fællesskabskodeks for humanmedicinske lægemidler

– Politikken vedrørende industriemissioner: Europa-Parlamentets og Rådets direktiv 2008/1/EF af 15. januar 2008 om integreret forebyggelse og bekæmpelse af forurening og Europa-Parlamentets og Rådets direktiv 2010/75/EU af 24. november 2010 om industrielle emissioner

– Politikken vedrørende affald: Europa-Parlamentets og Rådets direktiv 2008/98/EF af 19. november 2008 om affald, Europa-Parlamentet og Rådets direktiv 2011/65/EU af 8. juni 2011 om begrænsning af anvendelsen af visse farlige stoffer i elektrisk og elektronisk udstyr (omarbejdet), Europa-Parlamentets og Rådets direktiv 2002/96/EF af 27. januar 2003 om affald af elektrisk og elektronisk udstyr (WEEE)

– Politikken vedrørende persistente organiske miljøgifte : Europa-Parlamentets og Rådets forordning (EF) nr. 850/2004 af 29. april 2004 om persistente organiske miljøgifte

– Politikken vedrørende beskyttelse af havmiljøet: Europa-Parlamentets og Rådets direktiv 2008/56/EF af 17. juni 2008 om fastlæggelse af en ramme for Fællesskabets havmiljøpolitiske foranstaltninger (havstrategirammedirektivet).

2. HØRING AF INTERESSEDE PARTER OG KONSEKVENSANALYSE

· Ekspertbistand

Det tekniske arbejde i forbindelse med revisionen, dvs. først og fremmest prioriteringen og fastlæggelsen af miljøkvalitetskrav, blev ledet af GD ENV og JRC og gennemført af en række eksperter i perioden 2008-2010. Blandt eksperterne var medlemmer af arbejdsgruppe E vedrørende kemiske aspekter under den fælles gennemførelsesstrategi for vandrammedirektivet[7], herunder navnlig to undergrupper til arbejdsgruppe E, og rådgivningsvirksomheden INERIS (med input fra IOW (International Office for Water)). Arbejdsgruppe E og de to undergrupper har følgende medlemmer: Kommissionens GD'er (ENV, ENTR og SANCO), medlemsstaterne og interessepartsorganisationer, herunder en række europæiske erhvervssammenslutninger (AESGP, AISE, Business Europe, CEFIC, CEPI, CONCAWE, COPA-COGECA, ECPA, EFPIA, EUCETSA, EUDA, EUREAU, EURELECTRIC, EUROFER, EUROMETAUX, EUROMINES), ngo'er (EEB, Greenpeace, WWF) og mellemstatslige organisationer (OSPAR).

Arbejdsgruppe E bidrog væsentlig til revisionen ved at støtte indsamlingen af data (herunder overvågnings- og faredata), til prioriteringsprocessen vedrørende identificering af nye stoffer, til ajourføringen af den tekniske vejledning om fastlæggelse af miljøkvalitetskrav og afledningen af miljøkvalitetskrav. Gruppen støttede også revisionen af de nuværende prioriterede stoffer og miljøkvalitetskrav. De to undergrupper under arbejdsgruppe E, som udførte en stor del af arbejdet, var ekspertgruppen for den tekniske vejledning om fastlæggelse af miljøkvalitetskrav (EG-EQS) og undergruppen om revision af prioriterede stoffer (SG-R), som begge havde medformænd fra JRC og Det Forenede Kongerige. De af erhvervslivets interessepartsgrupper, der er er medlemmer af arbejdsgruppe E, involverede deres mest relevante medlemsvirksomheder - generelt repræsenteret ved tekniske eksperter - i drøftelserne i undergrupperne, navnlig i udvælgelsesprocedurens afsluttende fase og i udviklingen af miljøkvalitetskrav.

Udkastet til miljøkvalitetskrav blev forelagt Den Videnskabelige Komité for Sundheds- og Miljørisici (VKSM)[8] til udtalelse.

I sin udtalelse om miljøkvalitetskravene for nikkel anførte VKSM, at en dybtgående analyse, herunder en uafhængig statistisk analyse, af data fra mere omfattende undersøgelser, kunne influere på de endelige miljøkvalitetskrav. Selv om denne analyse siden er udført, har en meningsforskel blandt eksperterne betydet, at miljøkvalitetskravet for nikkel (AA-EQS) (indvand) i udkastet er sat til 4 frem for 2 μg/l i afventning af resultaterne af yderligere drøftelser med VKSM om analysens konklusioner.

· Konsekvensanalyse

Da det tekniske arbejde gik ind i sin afsluttende fase i 2010, indledtes arbejdet på konsekvensanalysen med en undersøgelse udført af rådgivningsvirksomheden Entec[9]. Rådgivningsvirksomheden udarbejdede konsekvensanalyser for de enkelte stoffer under hensyntagen til resultaterne af det tekniske arbejde[10] og disse analyser ligger til grund for en stor del af den vedlagte konsekvensanalyse.

Udarbejdelsen af konsekvensanalysen blev understøttet af en styregruppe, hvori følgende af Kommissionens tjenestegrene deltog: Generalsekretariatet (SG), AGRI, ENTR, JRC, MARE, REGIO, RTD og SANCO.

I forbindelse med udarbejdelsen af konsekvensanalysen er der gennemført drøftelser med arbejdsgruppe E og yderligere interesseparter, som ikke er repræsenteret i arbejdsgruppen.

Udvalget for Konsekvensanalyse drøftede konsekvensanalysen ved sit møde den 22. juni 2011. De modtagne kommentarer er der taget hensyn til i den vedlagte konsekvensanalyse.

3. FORSLAGETS JURIDISKE INDHOLD

· Retsgrundlag

Retsgrundlaget for forslaget er traktatens artikel 192, stk. 1.

· Nærhedsprincippet og proportionalitetsprincippet

Vandforurening har en meget vigtig grænseoverskridende dimension. 60 % af EU's territorium er beliggende i fælles vandområdedistrikter. Af denne årsag, og fordi mange forurenende stoffer bruges i hele EU, er det hensigtsmæssigt at fastlægge harmoniserede miljøkvalitetskrav for dem på EU-niveau, hvis der er konstateret en væsentlig risiko for eller via vandmiljøet. Rent bortset fra den udvidede beskyttelse sikres det også, at forholdene bliver mere lige for alle, end hvis kun nogle få medlemsstater fastsætter et miljøkvalitetskrav, eller hvis de nationale miljøkvalitetskrav er meget forskellige.

Forslaget er begrænset til identificering af prioriterede stoffer og til fastlæggelse af miljøkvalitetskrav på EU-niveau. Der foreslås ikke nogen yderligere EU-foranstaltninger ud over dem, der allerede findes. Specifikke og yderligere foranstaltninger til at begrænse forurening overlades til medlemsstaterne, som er bedst placeret til at vælge den mest effektive måde til at nå målene under hensyntagen til lokale forhold.

· Valg af instrument

Foreslået reguleringsmiddel: Et direktiv, som ændrer vandrammedirektivet og direktivet om miljøkvalitetskrav.

4. VIRKNING FOR BUDGETTET

Forslaget forventes ikke at have budgetmæssige konsekvenser.

5. YERLIGERE OPLYSNINGER

· Nærmere redegørelse for forslaget

Forslaget ændrer direktivet om miljøkvalitetskrav og vandrammedirektivet, dog kun bilag X i sidstnævnte direktiv.

Artikel 1 erstatter bilag X i vandrammedirektivet med teksten i bilag I til nærværende direktiv. Det ajourførte bilag X omfatter de nyligt foreslåede prioriterede stoffer og identificerer to af de nuværende prioriterede stoffer som værende prioriterede farlige stoffer. Bilaget er forenklet ved at anbringe nogle af de oplysninger, som tidligere stod i skemaet, i fodnoter i stedet for.

Artikel 2 ændrer følgende bestemmelser i direktivet om miljøkvalitetskrav:

Artikel 2 ændres for at indføre en definition for udtrykket "matrix", dvs. det delmiljø, som miljøkvalitetskravene finder anvendelse på, og hvor koncentrationerne af prioriterede stoffer og prioriterede farlige stoffer derfor skal overvåges; der er normalt tale om vand, sediment og biota (fisk, medmindre andet er angivet).

Artikel 3 ændres for at bringe den i overensstemmelse med den nye struktur i bilag I, del A (navnlig i forbindelse med medtagelsen af krav til biota i bilaget), og for at ændre medlemsstaternes forpligtelser for så vidt angår udvælgelsen af den matrix, der skal overvåges. Der fastlægges en standardovervågningsmatrix for hvert stof ud fra dets iboende egenskaber. Den nuværende fleksibilitet, hvor medlemsstaterne kan vælge en alternativ matrix, bevares, men er nu betinget af opfyldelsen af mindstekravene til analysemetoders ydeevne, jf. artikel 4 i Kommissionens direktiv 2009/90/EF[11]. Herudover er de anmeldelsesforpligtelser, der er fastlagt i artikel 3 i direktivet om miljøkvalitetskrav, med henblik på forenkling integreret i indberetningen af vandområdeplaner i henhold til artikel 15 i vandrammedirektivet. Endelig ændres forskriftsproceduren vedrørende ændring af punkt 3 i bilag I, del B, så den stemmer overens med de nyligt delegerede beføjelser.

Artikel 4, stk. 4, og artikel 5, stk. 6, udgår som følge af tilpasningen af retsakten til traktatens nye gennemførelsesbeføjelser. Sådanne beføjelser er ikke egnede til vedtagelsen af tekniske retningslinjer, som ikke er retligt bindende dokumenter.

Artikel 8 ajourføres.

Der indsættes en ny artikel 8a, som omfatter særlige bestemmelser for stoffer, der opfører sig som allestedsnærværende persistente, bioakkumulerende og toksiske stoffer.

Der indsættes en ny artikel 8b for at opstille en observationsliste med henblik på målrettet indsamling af overvågningsdata til støtte for fremtidige revision af listen over prioriterede stoffer.

Artikel 9 ændres, så den bringes på linje med den nye forordning (EU) nr. 182/2011[12] om Kommissionens gennemførelsesbeføjelser, og der indføres en ny artikel 10 om udøvelsen af delegerede beføjelser.

Bilag I, del A, erstattes af bilag II til nærværende direktiv, som indfører de nyligt foreslåede prioriterede stoffer, ændrer miljøkvalitetskravene for nogle af de nuværende prioriterede stoffer[13] og indfører en kolonne i tabellen til biotakrav. Denne kolonne omfatter tre biotakrav, som allerede var indført ved artikel 3, stk. 2, litra a) i direktivet om miljøkvalitetskrav, og biotakrav til visse nuværende prioriterede stoffer og nogle nye prioriterede stoffer. Ved at anføre biotakravene i bilag I i direktivet om miljøkvalitetskrav forbedres overskueligheden og klarheden.

Punkt 2 i bilag I, del B, til direktivet om miljøkvalitetskrav ændres for at indføre en passende henvisning til gennemførelsesbeføjelser i henhold til artikel 9.

Bilag II til direktivet om miljøkvalitetskrav forældes og udgår.

Bilag III til direktivet om miljøkvalitetskrav, der er knyttet til den nuværende artikel 8, forældes og udgår.

Artikel 3 i forslaget fastlægger forpligtelserne for så vidt angår gennemførelsen i national lovgivning og anmeldelsen af de nationale bestemmelser til Kommissionen.

Artikel 4 omhandler ikrafttrædelsestidspunktet.

Artikel 5 bestemmer, at direktivet er rettet til medlemsstaterne.

2011/0429 (COD)

Forslag til

EUROPA-PARLAMENTETS OG RÅDETS DIREKTIV

om ændring af direktiv 2000/60/EF og 2008/105/EF for så vidt angår miljøkvalitetskrav inden for vandpolitikken

(EØS-relevant tekst)

EUROPA-PARLAMENTET OG RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde, særlig artikel 192, stk. 1,

under henvisning til forslag fra Europa-Kommissionen,

efter fremsendelse af udkast til lovgivningsmæssig retsakt til de nationale parlamenter,

under henvisning til udtalelse fra Det Europæiske Økonomiske og Sociale Udvalg[14],

under henvisning til udtalelse fra Regionsudvalget[15],

efter den almindelige lovgivningsprocedure og

ud fra følgende betragtninger:

(1) Kemisk forurening af overfladevand udgør en trussel for både vandmiljøet i form af akut og kronisk toksicitet for vandorganismer, akkumulering i økosystemet og tab af levesteder og biodiversitet og for menneskers sundhed. I første række bør forureningsårsagerne identificeres og emissionerne bekæmpes ved kilden så effektivt som muligt i økonomisk og miljømæssig henseende.

(2) Europa-Parlamentets og Rådets direktiv 2000/60/EF af 23. oktober 2000 om fastlæggelse af en ramme for Fællesskabets vandpolitiske foranstaltninger[16] opstiller en strategi for bekæmpelsen af vandforurening. Denne strategi omfatter bl.a. identificering af prioriterede stoffer blandt de stoffer, der udgør en væsentlig risiko for eller via vandmiljøet på EU-niveau. Ved Europa-Parlamentets og Rådets beslutning nr. 2455/2001/EF af 20. november 2001 om vedtagelse af en liste over prioriterede stoffer inden for vandpolitik[17] er der opstillet en første liste over 33 stoffer og stofgrupper, som er prioriterede med hensyn til en indsats på EU-plan, og som på nuværende tidspunkt er opført i bilag X til direktiv 2000/60/EF.

(3) Europa-Parlamentets og Rådets direktiv 2008/105/EF af 16. december 2008 om miljøkvalitetskrav inden for vandpolitikken[18] fastlægger miljøkvalitetskrav (EQS) for de 33 prioriterede stoffer, der er anført i beslutning 2455/2001/EF, og 8 andre forurenende stoffer, som allerede var reguleret på EU-niveau, i overensstemmelse med bestemmelserne og målene i direktiv 2000/60/EF.

(4) Kommissionen har gennemført en revision af listen over prioriterede stoffer i henhold til artikel 16, stk. 4, i direktiv 2000/60/EF og artikel 8 i direktiv 2008/105/EF og har konkluderet, at det er hensigtsmæssigt at ændre listen over prioriterede stoffer ved at identificere nye stoffer til prioriterede foranstaltninger på EU-niveau, fastsætte miljøkvalitetskrav for dem, ajourføre miljøkvalitetskravene til visse bestående stoffer på baggrund af den tekniske udvikling og fastsætte biotamiljøkvalitetskrav for visse bestående og nye prioriterede stoffer.

(5) Revisionen af listen over prioriterede stoffer er blevet understøttet af en omfattende høring af eksperter fra Kommissionens tjenestegrene, medlemsstaterne, interesseparterne og Den Videnskabelige Komité for Sundheds- og Miljørisici (VKSM).

(6) Der er siden vedtagelsen af direktiv 2000/60/EF vedtaget en lang række EU-retsakter, som udgør emissionskontrolforanstaltninger for de enkelte prioriterede stoffer som omhandlet i det pågældende direktivs artikel 16. Dertil kommer mange miljøbeskyttelsesforanstaltninger i henhold til anden gældende EU-lovgivning. Derfor bør gennemførelse og revision af de gældende instrumenter prioriteres frem for indførelse af nye kontrolforanstaltninger. Opførelsen af et stof i bilag X til direktiv 2000/60/EF berører ikke anvendelsen af bestemmelserne i Europa-Parlamentets og Rådets forordning (EF) Nr. 1107/2009 af 21. oktober 2009 om markedsføring af plantebeskyttelsesmidler og om ophævelse af Rådets direktiv 79/117/EØF og 91/414/EØF[19].

(7) Siden fastsættelsen af miljøkvalitetskravene for de 33 prioriterede stoffer i bilag X til direktiv 2000/60/EF er der afsluttet en række risikovurderinger i henhold til Rådets forordning (EØF) nr. 793/93 af 23. marts 1993 om vurdering af og kontrol med risikoen ved eksisterende stoffer[20], som efterfølgende er erstattet af Europa-Parlamentets og Rådets forordning (EF) nr. 1907/2006 af 18. december 2006 om registrering, vurdering og godkendelse af samt begrænsninger for kemikalier (REACH), om oprettelse af et europæisk kemikalieagentur og om ændring af direktiv 1999/45/EF og ophævelse af Rådets forordning (EØF) nr. 793/93 og Kommissionens forordning (EF) nr. 1488/94 samt Rådets direktiv 76/769/EØF og Kommissionens direktiv 91/155/EØF, 93/67/EØF, 93/105/EF og 2000/21/EF[21]. For at sikre et passende beskyttelsesniveau og for at ajourføre miljøkvalitetskravene, så de svarer til den seneste videnskabelige og tekniske viden for så vidt angår risici for eller via vandmiljøet, er det nødvendigt at revidere miljøkvalitetskravene for nogle af de bestående stoffer.

(8) Yderligere stoffer, som udgør en væsentlig risiko for eller via vandmiljøet på EU-niveau, er blevet identificeret og prioriteret ved at anvende de metoder, der er anført artikel 16, stk. 2, i direktiv 2000/60/EF, og der er behov for at tilføje dem på listen over prioriterede stoffer. Ved fastsættelsen af miljøkvalitetskrav for disse stoffer er der taget hensyn til de seneste nye videnskabelige og tekniske oplysninger.

(9) Fastsættelsen af miljøkvalitetskrav for prioriterede farlige stoffer har større usikkerhedsmomenter end det er tilfældet for prioriterede stoffer, men miljøkvalitetskravene opstiller et benchmark, ud fra hvilket man kan vurdere opfyldelsen af målet om god kemisk tilstand for overfladevand, jf. definitionen i artikel 2, nr. 24, og artikel 4, stk. 1, litra a), nr. ii) og iii), i direktiv 2000/60/EF. For at sikre et passende niveau for miljøbeskyttelse og beskyttelse af menneskers sundhed, er det endelig mål for prioriterede farlige stoffer dog at standse eller udfase emissioner, udledninger og tab, jf. artikel 4, stk. 1, litra a), nr. iv), i direktiv 2000/60/EF.

(10) Den videnskabelige viden om, hvad der sker med forurenende stoffer i vand, og hvilke virkninger de har, har gennemgået en betydelig udvikling i de senere år. Vi ved mere om, i hvilket delmiljø i vandmiljøet (vand, sediment eller biota, i det følgende benævnt "matrix") et stof kan tænkes at optræde og dermed om, hvor koncentrationen af det med størst sandsynlighed kan måles. Nogle hydrofobe stoffer akkumuleres i biotaen og kan nærmest ikke måles i vand, selv med de mest avancerede analyseteknikker. For sådanne stoffer bør der fastsættes miljøkvalitetskrav for biota. For at kunne drage fordel af deres overvågningsstrategi og tilpasse den til de lokale forhold bør medlemsstaterne dog have fleksibilitet til at anvende alternative matricer (vand, sediment eller biota) i forbindelse med overvågningen, forudsat at det beskyttelsesniveau, som miljøkvalitetskravene og overvågningssystemet yder, mindst svarer til det, der ydes af de miljøkvalitetskrav og den matrix, der er fastlagt i nærværende direktiv.

(11) Kommissionens direktiv 2009/90/EF af 31. juli 2009 om tekniske specifikationer for kemisk analyse og kontrol af vandets tilstand som omhandlet i Europa-Parlamentets og Rådets direktiv 2000/60/EF[22] opstiller mindstekriterier for ydeevnen af de analytiske metoder, der bruges til overvågning af vands tilstand. Kriterierne sikrer meningsfyldte og relevante overvågningsoplysninger ved at kræve, at de analytiske metoder skal være tilstrækkelig følsomme til at sikre, at enhver overskridelse af miljøkvalitetskravene på pålidelig vis kan påvises og måles. Medlemsstaterne bør kun have lov til at anvende andre overvågningsmatricer end dem, der er anført i nærværende direktiv, hvis de anvendte analytiske metoder opfylder mindstekravene til ydeevne i artikel 4 i direktiv 2009/90/EF for de relevante miljøkvalitetskrav og matricen, eller hvis de har en væsentlig bedre ydeevne end den metode, der anvendes for miljøkvalitetskravene og den matrix, der er anført i nærværende direktiv.

(12) Persistente, bioakkumulerende og toksiske stoffer (PBT-stoffer) eller andre stoffer, der opfører sig som disse, kan befinde sig i vandmiljøet i årtier i koncentrationer, der udgør en væsentlig risiko, også selv om der allerede er gennemført omfattende foranstaltninger for at mindske eller helt eliminere emissioner og udledninger. Nogle stoffer kan også spredes over store afstande og er næsten allestedsnærværende i omgivelserne. Der findes en række af disse stoffer blandt de bestående og foreslåede prioriterede farlige stoffer, og på grund af deres langvarige allestedsnærvær, bør der for nogle af dem tages særlig hensyn til deres virkning for så vidt angår præsentationen af den kemiske tilstand i henhold til direktiv 2000/60/EF og for så vidt angår krav til overvågning.

(13) Hvad angår præsentationen af den kemiske tilstand, jf. afsnit 1.4.3 i bilag V til direktiv 2000/60/EF, bør medlemsstaterne have lov til at præsentere virkningen på den kemiske tilstand af stoffer, der opfører sig som allestedsnærværende PBT-stoffer, for sig selv, således at forbedringer af vandkvaliteten i forbindelse med andre stoffer ikke overskygges. Ud over det obligatoriske kort for alle stoffer kunne der fremlægges yderligere to kort, et, som viser stoffer, der forholder sig allestedsnærværende PBT-stoffer, og et andet, som viser andre stoffer.

(14) Overvågningen bør rumligt og tidsmæssigt tilpasses de forventede variationer i koncentrationerne. På grund af den store udbredelse og den lange genopretningstid, der kan forventes for stoffer, der opfører sig som allestedsnærværende PBT-stoffer, bør medlemsstaterne have lov til at mindske antallet af overvågningslokaliteter og/eller overvågningsfrekvensen for disse stoffer, når blot der findes en statistisk robust basislinje.

(15) De særlige hensyn, der tages til stoffer, der opfører sig som allestedsnærværende PBT-stoffer, fritager ikke Unionen eller medlemsstaterne fra at træffe yderligere foranstaltninger i tilgift til dem, der allerede er truffet, herunder på internationalt plan, for at mindske eller eliminere emissioner, udledninger og tab af disse stoffer med henblik på at nå målene i artikel 4, stk. 1, litra a), i direktiv 2000/60/EF.

(16) Der er brug for overvågningsdata af høj kvalitet og data om de økotoksikologiske virkninger til de risikovurderinger, der understøtter udvælgelsen af nye prioriterede stoffer. De overvågningsdata, som indsamles fra medlemsstaterne, og hvis kvalitet er væsentligt forbedret i de senere år, er ikke altid anvendelige for så vidt angår kvalitet og EU-dækning. Der mangler især overvågningsdata for mange nyfremkomne forurenende stoffer, som kan defineres som forurenende stoffer, som ikke aktuelt indgår i de almindelige overvågningsprogrammer på EU-plan, men som kunne udgøre en betydelig risiko, som kræver regulering, alt efter deres potentielle (øko)toksikologiske og sundhedsmæssige virkninger og deres koncentrationer i (vand)miljøet.

(17) Der er brug for en ny mekanisme, som kan give Kommissionen målrettet overvågningsinformation om koncentrationerne af stoffer i vandmiljøet med særlig fokus på nyfremkomne forurenende stoffer og stoffer, for hvilke de foreliggende overvågningsdata ikke er af tilstrækkelig kvalitet til at kunne anvendes til risikovurdering. Den nye mekanisme bør gøre det lettere at indsamle denne type oplysninger for alle Unionens vandområder. For at holde overvågningsudgifterne på et rimeligt niveau bør mekanismen være fokuseret på et begrænset antal stoffer, herunder stoffer, som midlertidigt er sat på en observationsliste, og et begrænset antal overvågningslokaliteter, men samtidig levere repræsentative data, der er anvendelige i Unionens prioriteringsproces. Listen bør være dynamisk, så der kan reageres på nye oplysninger om potentielle risici, der udgøres af nyfremkomne forurenende stoffer, og så det undgås at overvåge stoffer længere end nødvendigt.

(18) Med sigte på at forenkle og strømline medlemsstaternes indberetningsforpligtelser og øge sammenhængen med andre relevante dele af vandforvaltningen bør anmeldelseskravene i artikel 3 i direktiv 2008/105/EF kombineres med de overordnede indberetningsforpligtelser i henhold til artikel 15 i direktiv 2000/60/EF.

(19) Med vedtagelsen af dette forslag og fremsendelsen af rapporten til Europa-Parlamentet og Rådet har Kommissionen afsluttet sin første revision af listen over prioriterede stoffer i henhold til artikel 8 i direktiv 2008/105/EF. Det har omfattet en revision af stofferne i direktivets bilag III, hvoraf nogle er identificeret med henblik på prioritering. Der er i øjeblikket ikke tilstrækkelig dokumentation til at foretage en prioritering for de andre stoffer. Der kan på et senere tidspunkt fremkomme nye oplysninger om disse stoffer, så de er ikke udelukket fra en kommende revision, og det gælder også for de andre stoffer, som er blevet overvejet, men ikke prioriteret i forbindelse med denne revision. Bilag III til direktiv 2008/105/EF er derfor forældet og bør udgå. Det nævnte direktivs artikel 8 bør ændres i overensstemmelse hermed, også for så vidt angår datoen for rapportering til Europa-Parlamentet og Rådet.

(20) Med henblik på rettidigt at reagere på den relevante tekniske og videnskabelige udvikling på det område, der er omfattet af nærværende direktiv, bør Kommissionen tillægges beføjelser til at vedtage delegerede retsakter i overensstemmelse med artikel 290 i traktaten om Den Europæiske Unions funktionsmåde for så vidt angår ajourføring af metoderne for anvendelse af de miljøkvalitetskrav, der er fastsat i direktivet.

(21) Herudover bør Kommissionen for at forbedre datagrundlaget for kommende identificeringer af prioriterede stoffer, herunder navnlig i forbindelse med nyfremkomne forurenende stoffer, tillægges beføjelser til at vedtage delegerede retsakter i overensstemmelse med artikel 290 i traktaten om Den Europæiske Unions funktionsmåde for så vidt angår udarbejdelsen af en observationsliste. Det er især vigtigt, at Kommissionen gennemfører relevante høringer under sit forberedende arbejde, herunder på ekspertniveau.

(22) Kommissionen bør i forbindelse med forberedelsen og udarbejdelsen af delegerede retsakter sørge for samtidig, rettidig og hensigtsmæssig fremsendelse af relevante dokumenter til Europa-Parlamentet og Rådet.

(23) Kommissionen bør tillægges gennemførelsesbeføjelser for at sikre ensartede betingelser for gennemførelsen af nærværende direktiv, overvågningsmetoderne, der anvendes til overvågningen af stofferne på observationslisten, og rapporteringsformaterne, der bruges til indberetning af overvågningsdata og oplysninger til Kommissionen. Disse beføjelser bør udøves i overensstemmelse med Europa-Parlamentets og Rådets forordning (EU) nr. 182/2011 af 16. februar 2011 om de generelle regler og principper for, hvordan medlemsstaterne skal kontrollere Kommissionens udøvelse af gennemførelsesbeføjelser[23].

(24) Målet for dette direktiv, nemlig at opnå en god kemisk tilstand for overfladevand ved at fastlægge miljøkvalitetskrav for prioriterede stoffer og visse andre forurenende stoffer, kan ikke i tilstrækkelig grad opfyldes af medlemsstaterne og kan derfor på grund af opretholdelse af samme beskyttelsesniveau for overfladevand i hele Unionen bedre nås på EU-plan. Unionen kan derfor træffe foranstaltninger i overensstemmelse med subsidiaritetsprincippet, jf. traktatens artikel 5. I overensstemmelse med proportionalitetsprincippet, jf. nævnte artikel, går dette direktiv ikke videre, end hvad der er nødvendigt for at nå dette mål.

(25) Direktiv 2000/60/EF og direktiv 2008/105/EF bør derfor ændres i overensstemmelse hermed —

VEDTAGET DETTE DIREKTIV:

Artikel 1

Bilag X til direktiv 2000/60/EF erstattes af bilag I til nærværende direktiv.

Artikel 2

I direktiv 2008/105/EF foretages følgende ændringer:

1. Artikel 2 affattes således:

"Artikel 2

Definitioner

Definitionerne i artikel 2 i direktiv 2000/60/EF og i artikel 2 i direktiv 2009/90/EF finder anvendelse i forbindelse med nærværende direktiv.

Derudover anvendes følgende definition:

"Matrix": et delmiljø af vandmiljøet, dvs. vand, sediment eller biota."

2. Artikel 3 affattes således:

"Artikel 3

1. I overensstemmelse med artikel 1 i dette direktiv og artikel 4 i direktiv 2000/60/EF skal medlemsstaterne anvende miljøkvalitetskravene i bilag I, del A, til nærværende direktiv på overfladevandområder.

Medlemsstaterne anvender miljøkvalitetskravene på overfladevandområder i overensstemmelse med kravene i bilag I, del B. [Bemærk: dette stykke er ikke ændret]

2. I forbindelse med stof nr. 5, 15, 16, 17, 21, 28, 34, 35, 37, 43 og 44 i bilag I, del A, anvender medlemsstaterne de miljøkvalitetskrav for biota, der er fastsat i bilag I, del A. For resten af stofferne anvender medlemsstaterne de miljøkvalitetskrav for vand, der er fastsat i bilag I, del A.

3. Medlemsstaterne kan vælge at anvende et miljøkvalitetskrav på en matrix, som er forskellig fra den i stk. 2 anførte.

Medlemsstater, som gør brug af denne mulighed, skal anvende de relevante miljøkvalitetskrav, der er fastsat i bilag I, del A, eller, hvis der ikke er fastsat nogen for den relevante matrix, fastlægge miljøkvalitetskrav, som mindst giver samme beskyttelsesniveau, som de miljøkvalitetskrav, der er fastsat i det nævnte bilag.

Medlemsstaterne kan kun anvende denne mulighed, hvis analysemetoden for den valgte matrix opfylder de mindstekrav til ydeevne, der er fastlagt i artikel 4 i Kommissionens direktiv 2009/90/EF(*), eller, hvis disse kriterier ikke opfyldes for nogen matrix, hvis analysemetodens ydeevne er væsentligt bedre end den, der anvendes for den i stk. 2 anførte matrix.

4. For de stoffer, for hvilke der anvendes et sediment- og/eller biotamiljøkvalitetskrav, overvåger medlemsstaterne stoffet i den relevante matrix mindst én gang om året, medmindre teknisk viden og ekspertvurderinger begrunder et andet interval.

5. Medlemsstaternes ajourførte vandområdeplaner som omhandlet i artikel 13, stk. 7, i direktiv 2000/60/EF skal mindst omfatte:

a) en tabel med en oversigt over de anvendte analysemetoders påvisningsgrænser og oplysninger om metodernes ydeevne i forhold til de kriterier, der er anført i Kommissionens direktiv 2009/90/EF

b) for de stoffer, for hvilke muligheden i stk. 3 er anvendt:

i) årsagerne til og grundlaget for at anvende den

ii) hvis relevant, de alternative fastlagte miljøkvalitetskrav, dokumentation for, at de vil have mindst samme beskyttelsesniveau, herunder data og metoder, der er brugt til at aflede dem, og de kategorier af overfladevand, som de skal gælde for

iii) med henblik på sammenligning med de i litra a) omhandlede oplysninger påvisningsgrænserne for analysemetoderne for den eller de matricer, der er anført i bilag I, del A, til nærværende direktiv, herunder oplysninger om metodernes ydeevne for så vidt angår de kriterier, der er fastlagt i artikel 4 i Kommissionens direktiv 2009/90/EF

c) begrundelse af den overvågningsfrekvens, der anvendes i overensstemmelse med stk. 4, hvis der er tale om et overvågningsinterval, som er længere end 1 år.

6. Medlemsstaterne analyserer de langsigtede udviklingstendenser for koncentrationerne af de prioriterede stoffer i bilag I, del A, som har tendens til at blive akkumuleret i sedimenter og/eller biota, hvorved der lægges særlig vægt på stof nr. 2, 5, 6, 7, 12, 15, 16, 17, 18, 20, 21, 26, 28, 30, 34, 35, 36, 37, 43 og 44), på grundlag af overvågningen af vandtilstanden i overensstemmelse med artikel 8 i direktiv 2000/60/EF. De træffer med forbehold af artikel 4 i direktiv 2000/60/EF foranstaltninger til at sikre, at sådanne koncentrationer ikke i væsentlig grad stiger i sedimenter og/eller relevant biota. [Bemærk: ændringen omfatter kun yderligere henvisninger til nye prioriterede stoffer (30 til 44)]

Medlemsstaterne fastsætter overvågningsfrekvensen for sedimenter og/eller biota, således at der tilvejebringes tilstrækkelige data til en pålidelig analyse af de langsigtede udviklingstendenser. Der bør som hovedregel foretages overvågning hvert tredje år, medmindre teknisk viden og ekspertvurderinger begrunder et andet interval. [Bemærk: dette stykke er ikke ændret]

7. Kommissionen følger den tekniske og videnskabelige udvikling, herunder konklusionen på risikovurderingerne i artikel 16, stk. 2, litra a) og b), i direktiv 2000/60/EF, samt informationen fra den registrering af stoffer, der offentliggøres i henhold til artikel 119 i forordning (EF) nr. 1907/2006, og fremsætter om nødvendigt forslag om revision af miljøkvalitetskravene i bilag I, del A, til nærværende direktiv efter proceduren i traktatens artikel 294 og efter tidsplanen i artikel 16, stk. 4, i direktiv 2000/60/EF. [Bemærk: dette stykke er ikke ændret]

8. Kommissionen bemyndiges til at vedtage delegerede retsakter efter artikel 10 om ændring af nærværende direktivs bilag I, del B, punkt 3.

_________

(*) EUT L 201 af 1.8.2009, s. 36."

3. Artikel 4, stk. 4, og artikel 5, stk. 6, udgår.

4. Artikel 8 affattes således:

"Artikel 8

Revision af bilag X til direktiv 2000/60/EF

Kommissionen rapporterer til Europa-Parlamentet og Rådet om resultatet af sine regelmæssige revisioner af bilag X til direktiv 2000/60/EF, der er fastsat i nævnte direktivs artikel 16, stk. 4. Rapporten ledsages i givet fald af relevante forslag, navnlig forslag om identificering af nye prioriterede stoffer eller prioriterede farlige stoffer eller forslag om identificering af bestemte prioriterede stoffer som prioriterede farlige stoffer og om efter omstændighederne at opstille tilsvarende miljøkvalitetskrav for overfladevand, sedimenter eller biota."

5. Som artikel 8a indsættes:

"Artikel 8a

Særlige bestemmelser for stoffer, der opfører sig som allestedsnærværende persistente, bioakkumulerende og toksiske stoffer

I forbindelse med stof nr. 5, 21, 28, 30, 35, 37, 43 og 44 i bilag I, del A, i nærværende direktiv, kan medlemsstaterne:

a) præsentere oplysningerne vedrørende kemisk tilstand adskilt fra præsentationen for resten af stofferne i de vandområdeplaner, der udarbejdes i overensstemmelse med artikel 13 i direktiv 2000/60/EF, uden at dette berører kravene i det nævnte direktivs bilag V, afsnit 1.4.3, vedrørende præsentation af den kemiske tilstand som helhed, og/eller

b) foretage en mindre intensiv overvågning, end det kræves for prioriterede stoffer i henhold til nærværende direktivs artikel 3, stk. 4, og bilag V til direktiv 2000/60/EF, forudsat at overvågningen er repræsentativ, og der allerede findes en statistisk robust basislinje for tilstedeværelsen af de pågældende stoffer i vandmiljøet, som dækker mindst én vandområdeplanlægningscyklus på seks år.

Det første stykke berører ikke de mål og forpligtelser, der er fastsat i artikel 4, stk. 1, litra a), artikel 11, stk. 3, litra k), og artikel 16, stk. 6, i direktiv 2000/60/EF."

6. Følgende indsættes som artikel 8b:

"Artikel 8b

Observationsliste

1. Kommissionen opstiller en observationsliste over stoffer, for hvilke der skal indsamles EU-dækkende overvågningsdata med sigte på at understøtte kommende prioriteringsrunder, jf. artikel 16, stk. 2, i direktiv 2000/60/EF.

Observationslisten må på intet tidspunkt omfatte mere end 25 stoffer eller stofgrupper, og den skal anføre overvågningsmatricen for hvert stof. Stofferne udvælges blandt de stoffer, for hvilke de foreliggende oplysninger tyder på, at de kan udgøre en væsentlig risiko på EU-niveau for eller via vandmiljøet. Ved udvælgelsen af stoffer til observationslisten tager Kommissionen hensyn til alle foreliggende oplysninger, herunder også forskningsprojekter, medlemsstaternes karakteriserings- og overvågningsprogrammer i henhold til artikel 5 og 8 i direktiv 2000/60/EF og oplysninger om produktionsmængder, brugsmønstre, koncentrationer i miljøet og virkninger, herunder også oplysninger indsamlet i overensstemmelse med Europa-Parlamentets og Rådets direktiv 98/8/EF, 2001/82/EF* og 2001/83/EF** og med Europa-Parlamentets og Rådets forordning (EF) nr. 1907/2006 og (EF) nr. 107/2009***.

2. Kommissionen bemyndiges til at vedtage delegerede retsakter efter artikel 10 om udarbejdelsen af den observationsliste, der er omhandlet i stk. 1.

3. Kommissionen udarbejder den første observationsliste, jf. stk. 1, senest den […][24].

4. Medlemsstaterne overvåger hvert stof på observationslisten med udvalgte repræsentative overvågningsstationer over en periode på mindst 12 måneder, som påbegyndes inden for 3 måneder efter stoffets optagelse på observationslisten.

Hver medlemsstat udvælger mindst én station pr. ca. 15 000 km2 geografisk område, og der skal være mindst én station pr. medlemsstat.

Medlemsstaterne tager ved udvælgelsen af repræsentative stationer, overvågningsfrekvensen og ‑tidspunktet for hvert stof hensyn til brugsmønstret for stoffet. Overvågningsfrekvensen skal være mindst én gang om året.

5. Medlemsstaterne indberetter resultaterne af den overvågning, der gennemføres i henhold til stk. 4, til Kommissionen inden 18 måneder efter stoffets optagelse på observationslisten, og hver 12. måned derefter, så længe stoffet er opført på listen. Indberetningen skal omfatte oplysninger om, i hvilket omfang overvågningsstationen og overvågningsstrategien er repræsentative.

6. Kommissionen kan vedtage gennemførelsesretsakter, som fastsætter tekniske specifikationer for overvågningen af stofferne på observationslisten og tekniske formater for indberetningen af overvågningsresultaterne og beslægtede oplysninger til Kommissionen. Disse gennemførelsesretsakter vedtages efter den undersøgelsesprocedure, der henvises til i artikel 9, stk. 2.

* EFT L 311 af 28.11.2001, s. 1.

** EFT L 311 af 28.11.2001, s. 67.

*** EUT L 309 af 24.11.2009, s. 1."

7. Artikel 9 affattes således:

"Artikel 9

1. Kommissionen bistås af det udvalg, der er nedsat ved artikel 21, stk. 1, i direktiv 2000/60/EF. Dette udvalg er et udvalg som defineret i forordning (EU) nr. 182/2011(*).

2. Når der henvises til dette stykke, anvendes artikel 5 i forordning (EU) nr. 182/2011.

(*) EUT L 55 af 28.2.2011, s. 13."

8. Artikel 10 affattes således:

"Artikel 10

Udøvelse af de delegerede beføjelser

1. Kommissionen tillægges beføjelser til at vedtage delegerede retsakter på de i denne artikel fastlagte betingelser.

2. Kommissionen tillægges beføjelser til at vedtage de delegerede retsakter, der er omhandlet i artikel 3, stk. 8, og artikel 8b, stk. 2, for en ubegrænset periode fra den […][25].

3. Den i artikel 3, stk. 8. og artikel 8b, stk. 2, omhandlede delegation af beføjelser kan til enhver tid tilbagekaldes af Europa-Parlamentet eller Rådet. En afgørelse om tilbagekaldelse bringer delegationen af de beføjelser, der er angivet i den pågældende afgørelse, til ophør. Den får virkning dagen efter offentliggørelsen af afgørelsen i Den Europæiske Unions Tidende eller på et senere tidspunkt, der angives i afgørelsen. Den berører ikke gyldigheden af de delegerede retsakter, der allerede er trådt i kraft.

4. Så snart Kommissionen vedtager en delegeret retsakt, giver den samtidig Europa-Parlamentet og Rådet meddelelse herom.

5. En delegeret retsakt vedtaget i henhold til artikel 3, stk. 8, og artikel 8b, stk. 2, træder kun i kraft, hvis hverken Europa-Parlamentet eller Rådet har gjort indsigelse inden for en frist på to måneder fra meddelelsen af den pågældende retsakt til Europa-Parlamentet og Rådet, eller hvis Europa-Parlamentet og Rådet inden udløbet af denne frist begge har informeret Kommissionen om, at de ikke agter at gøre indsigelse. Fristen forlænges med to måneder på Europa-Parlamentets eller Rådets initiativ."

9. Bilag I, del A, erstattes med teksten i bilag II til nærværende direktiv.

10. Bilag I, del B, punkt 2, litra d), affattes således:

‘2. Kolonne 6 og 7 i tabellen: For et givet overfladevandområde betyder anvendelse af MAC-EQS, at den koncentration, der er målt ved hvert repræsentativt målepunkt inden for vandområdet, ikke er højere end kravværdien.

I overensstemmelse med afsnit 1.3.4 i bilag V til direktiv 2000/60/EF kan medlemsstaterne dog indføre statistiske metoder, som f.eks. percentil beregning, for at opnå et acceptabelt konfidensniveau og en acceptabel præcision med henblik på at fastslå, om MAC-EQS er overholdt. Hvis de gør det, skal de statistiske metoder være i overensstemmelse med de nærmere bestemmelser, der er fastsat efter den undersøgelsesprocedure, der henvises til i artikel 9, stk. 2, i nærværende direktiv.

11. Bilag II og III udgår.

Artikel 3

1. Medlemsstaterne sætter de nødvendige love og administrative bestemmelser i kraft for at efterkomme dette direktiv senest den [26]. De tilsender straks Kommissionen disse bestemmelser med en sammenligningstabel, som viser sammenhængen mellem de pågældende bestemmelser og dette direktiv.

Bestemmelserne skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for henvisningen fastsættes af medlemsstaterne.

2. Medlemsstaterne tilsender Kommissionen de vigtigste nationale bestemmelser, som de udsteder på det område, der er omfattet af dette direktiv.

Artikel 4

Dette direktiv træder i kraft dagen på tyvendedagen efter offentliggørelsen i Den Europæiske Unions Tidende.

Artikel 5

Dette direktiv er rettet til medlemsstaterne.

Udfærdiget i Bruxelles, den 31.1.2012.

På Europa-Parlamentets vegne På Rådets vegne

Formand Formand

BILAG I

"BILAG X LISTE OVER PRIORITEREDE STOFFER INDEN FOR VANDPOLITIK

Nr. || CAS-nummer1 || EU-nummer2 || Det prioriterede stofs navn3 || Identificeret som prioriteret farligt stof

(1) 15972-60-8 || 240-110-8 || alachlor ||

(2) 120-12-7 || 204-371-1 || antracen || X

(3) 1912-24-9 || 217-617-8 || atrazin ||

(4) 71-43-2 || 200-753-7 || benzen ||

(5) anvendes ikke || anvendes ikke || bromerede diphenylethere || X4

(6) 7440-43-9 || 231-152-8 || cadmium og cadmiumforbindelser || X

(7) 85535-84-8 || 287-476-5 || chloralkaner, C10-13 || X

(8) 470-90-6 || 207-432-0 || chlorfenvinphos ||

(9) 2921-88-2 || 220-864-4 || chlorpyrifos (chlorpyrifosethyl) ||

(10) 107-06-2 || 203-458-1 || 1,2-dichlorethan ||

(11) 75-09-2 || 200-838-9 || dichlormethan ||

(12) 117-81-7 || 204-211-0 || di(2-ethylhexyl)phthalat (DEHP) || X

(13) 330-54-1 || 206-354-4 || diuron ||

(14) 115-29-7 || 204-079-4 || endosulfan || X

(15) 206-44-0 || 205-912-4 || fluoranthen5 ||

(16) 118-74-1 || 204-273-9 || hexachlorbenzen || X

(17) 87-68-3 || 201-765-5 || hexachlorbutadien || X

(18) 608-73-1 || 210-168-9 || hexachlorcyclohexan || X

(19) 34123-59-6 || 251-835-4 || isoproturon ||

(20) 7439-92-1 || 231-100-4 || bly og blyforbindelser ||

(21) 7439-97-6 || 231-106-7 || kviksølv og kviksølvforbindelser || X

(22) 91-20-3 || 202-049-5 || naphthalen ||

(23) 7440-02-0 || 231-111-4 || nikkel og nikkelforbindelser ||

(24) anvendes ikke || anvendes ikke || nonylphenoler || X6

(25) anvendes ikke || anvendes ikke || octylphenoler7 ||

(26) 608-93-5 || 210-172-0 || pentachlorbenzen || X

(27) 87-86-5 || 201-778-6 || pentachlorphenol ||

(28) anvendes ikke || anvendes ikke || polyaromatiske kulbrinter (PAH)8 || X

(29) 122-34-9 || 204-535-2 || simazin ||

(30) anvendes ikke || anvendes ikke || tributyltinforbindelser || X9

(31) 12002-48-1 || 234-413-4 || trichlorbenzener ||

(32) 67-66-3 || 200-663-8 || trichlormethan (chloroform) ||

(33) 1582-09-8 || 216-428-8 || trifluralin || X

(34) 115-32-2 || 204-082-0 || dicofol || X

(35) 1763-23-1 || 217-179-8 || perfluoroctansulfonsyre og derivater heraf (PFOS) || X

(36) 124495-18-7 || anvendes ikke || quinoxyfen || X

(37) anvendes ikke || anvendes ikke || dioxiner og dioxinlignende forbindelser || X10

(38) 74070-46-5 || 277-704-1 || aclonifen ||

(39) 42576-02-3 || 255-894-7 || bifenox ||

(40) 28159-98-0 || 248-872-3 || cybutryn ||

(41) 52315-07-8 || 257-842-9 || cypermethrin11 ||

(42) 62-73-7 || 200-547-7 || dichlorvos ||

(43) anvendes ikke || anvendes ikke || hexabromcyclododecaner (HBCDD) || X12

(44) 76-44-8 / 1024-57-3 || 200-962-3 / 213-831-0 || heptachlor og heptachlorepoxid || X

(45) 886-50-0 || 212-950-5 || terbutryn ||

(46) 57-63-6 || 200-342-2 || 17alpha-ethinylestradiol13 ||

(47) 50-28-2 || 200-023-8 || 17beta-estradiol ||

(48) 15307-79-6 || 239-346-4 || diclofenac ||

__________________________

1 CAS: Chemical Abstracts Service.

2 EU-nummer: Den Europæiske Fortegnelse over Markedsførte Kemiske Stoffer (Einecs) eller Den Europæiske Liste over Anmeldte Kemiske Stoffer (Elincs).

3 Hvor der er udvalgt en gruppe af stoffer, er typiske enkeltstoffer udpeget til fastsættelse af miljøkvalitetskrav, medmindre andet udtrykkelig er angivet.

4 Kun tetra-, penta-, hexa- og heptabrombiphenylether (CAS‑nummer henholdsvis 93703-48-1, 32534‑81‑9, 36483-60-0 og 68928-80-3).

5 Fluoranthen optræder på listen som indikator for andre farligere polyaromatiske kulbrinter.

6 Nonylphenol (CAS 25154-52-3, EU 246-672-0), herunder isomererne 4-nonylphenol (CAS 104-40-5, EU 203-199-4) og 4-nonylphenol (forgrenet) (CAS 84852-15-3, EU 284-325-5).

7 Octylphenol (CAS 1806-26-4, EU 217-302-5) herunder isomeren 4-(1,1',3,3'-tetramethylbutyl)-phenol (CAS 140-66-9, EU 205-426-2).

8 Herunder benzo(a)pyren (CAS 50-32-8, EU 200-028-5), benzo(b)fluoranthen (CAS 205-99-2, EU 205-911-9), benzo(g,h,i)perylen (CAS 191-24-2, EU 205-883-8), benzo(k)fluoranthen (CAS 207-08-9, EU 205-916-6) og indeno(1,2,3-cd)pyren (CAS 193-39-5, EU 205-893-2), men ikke anthracen, fluoranthen og naphthalen, som er opført særskilt.

9 Herunder tributyltin-kation (CAS 36643-28-4).

10 Følgende forbindelser er omfattet:

7 polychlorerede dibenzo-p-dioxiner (PCDD): 2,3,7,8-T4CDD (CAS 1746-01-6), 1,2,3,7,8-P5CDD (CAS 40321-76-4), 1,2,3,4,7,8-H6CDD (CAS 39227-28-6), 1,2,3,6,7,8-H6CDD (CAS 57653-85-7), 1,2,3,7,8,9-H6CDD (CAS 19408-74-3), 1,2,3,4,6,7,8-H7CDD (CAS 35822-46-9) og 1,2,3,4,6,7,8,9-O8CDD (CAS 3268-87-9)

10 polychlorerede dibenzofuraner (PCDF): 2,3,7,8-T4CDF (CAS 51207-31-9), 1,2,3,7,8-P5CDF (CAS 57117-41-6), 2,3,4,7,8-P5CDF (CAS 57117-31-4), 1,2,3,4,7,8-H6CDF (CAS 70648-26-9), 1,2,3,6,7,8-H6CDF (CAS 57117-44-9), 1,2,3,7,8,9-H6CDF (CAS 72918-21-9), 2,3,4,6,7,8-H6CDF (CAS 60851-34-5), 1,2,3,4,6,7,8-H7CDF (CAS 67562-39-4), 1,2,3,4,7,8,9-H7CDF (CAS 55673-89-7) og 1,2,3,4,6,7,8,9-O8CDF (CAS 39001-02-0)

12 dioxinlignende polychlorerede biphenyler (DL-PCB): 3,3’,4,4’-T4CB (PCB 77, CAS 32598-13-3), 3,3’,4’,5-T4CB (PCB 81, CAS 70362-50-4), 2,3,3',4,4'-P5CB (PCB 105, CAS 32598-14-4), 2,3,4,4',5-P5CB (PCB 114, CAS 74472-37-0), 2,3',4,4',5-P5CB (PCB 118, CAS 31508-00-6), 2,3',4,4',5'-P5CB (PCB 123, CAS 65510-44-3), 3,3’,4,4’,5-P5CB (PCB 126, CAS 57465-28-8), 2,3,3',4,4',5-H6CB (PCB 156, CAS 38380-08-4), 2,3,3',4,4',5'-H6CB (PCB 157, CAS 69782-90-7), 2,3',4,4',5,5'-H6CB (PCB 167, CAS 52663-72-6), 3,3’,4,4’,5,5’-H6CB (PCB 169, CAS 32774-16-6) og 2,3,3',4,4',5,5'-H7CB (PCB 189, CAS 39635-31-9).

11 Heri indgår de otte isomerer, der henhører under CAS 52315-07-8, og derfor også CAS 67375-30-8 (alpha-cypermethrin).

12 Herunder 1,3,5,7,9,11-hexabromcyclododecan (CAS 25637-99-4), 1,2,5,6,9,10- hexabromcyclododecan (CAS 3194-55-6), α-hexabromcyclododecan (CAS 134237-50-6), β-hexabromcyclododecan (CAS 134237-51-7) og γ-hexabromcyclododecan (CAS 134237-52-8).

13 Medtagelsen af disse stoffer i bilag X berører ikke forordning (EF) nr. 726/2004, direktiv 2001/83/EF og direktiv 2001/82/EF."

BILAG II

"DEL A: MILJØKVALITETSKRAV (EQS)

AA: årsgennemsnit

MAC: højeste tilladte koncentration

Enhed: [µg/l] for kolonne (4) til (7)

[µg/kg våd vægt] for kolonne (8)

(1) (2) || (3) || (4) || (5) || (6) || (7) || (8)

Nr. || Stoffets navn || CAS-nummer1 || AA‑EQS2 Indvand3 || AA‑EQS2 Andet overflade­vand || MAC‑EQS4 Indvand3 || MAC‑EQS4 Andet overflade­vand || EQS Biota12

(1) alachlor || 15972‑60‑8 || 0,3 || 0,3 || 0,7 || 0,7 ||

(2) antracen || 120‑12‑7 || 0,1 || 0,1 || 0,1 || 0,1 ||

(3) atrazin || 1912‑24‑9 || 0,6 || 0,6 || 2,0 || 2,0 ||

(4) benzen || 71‑43‑2 || 10 || 8 || 50 || 50 ||

(5) bromerede diphenylethere5 || 32534‑81‑9 || 4,9 10-8 || 2,4 10-9 || 0,14 || 0,014 || 0,0085

(6) cadmium og cadmium­forbindelser (afhængigt af vandets hårdhedsgrad)6 || 7440‑43‑9 || ≤ 0,08 (klasse 1) 0,08 (klasse 2) 0,09 (klasse 3) 0,15 (klasse 4) 0,25 (klasse 5) || 0,2 || ≤ 0,45 (klasse 1) 0,45 (klasse 2) 0,6 (klasse 3) 0,9 (klasse 4) 1,5 (klasse 5) || ≤ 0,45 (klasse 1) 0,45 (klasse 2) 0,6 (klasse 3) 0,9 (klasse 4) 1,5 (klasse 5) ||

(6a) tetrachlor­methan7 || 56‑23‑5 || 12 || 12 || anvendes ikke || anvendes ikke ||

(7) C10‑13- chloralkaner8 || 85535‑84‑8 || 0,4 || 0,4 || 1,4 || 1,4 ||

(8) chlorfenvin­phos || 470‑90‑6 || 0,1 || 0,1 || 0,3 || 0,3 ||

(9) chlorpyrifos (chlorpyrifos­ethyl) || 2921‑88‑2 || 0,03 || 0,03 || 0,1 || 0,1 ||

(9a) cyclodien-pesticider: aldrin7 dieldrin7 endrin7 isodrin7 || 309‑00‑2 60‑57‑1 72‑20‑8 465‑73‑6 || Σ = 0,01 || Σ = 0,005 || anvendes ikke || anvendes ikke ||

(9b) DDT i alt7,9 || anvendes ikke || 0,025 || 0,025 || anvendes ikke || anvendes ikke ||

para-para‑DDT7 || 50‑29‑3 || 0,01 || 0,01 || anvendes ikke || anvendes ikke ||

(10) 1,2-dichlorethan || 107‑06‑2 || 10 || 10 || anvendes ikke || anvendes ikke ||

(11) dichlormethan || 75‑09‑2 || 20 || 20 || anvendes ikke || anvendes ikke ||

(12) di(2-ethyl­hexyl)phtha­lat (DEHP) || 117‑81‑7 || 1,3 || 1,3 || anvendes ikke || anvendes ikke ||

(13) diuron || 330‑54‑1 || 0,2 || 0,2 || 1,8 || 1,8 ||

(14) endosulfan || 115‑29‑7 || 0,005 || 0,0005 || 0,01 || 0,004 ||

(15) fluoranthen || 206‑44‑0 || 0,0063 || 0,0063 || 0,12 || 0,12 || 30

(16) hexachlor­benzen || 118‑74‑1 || || || 0,05 || 0,05 || 10

(17) hexachlor-butadien || 87‑68‑3 || || || 0,6 || 0,6 || 55

(18) hexachlor­cyclohexan || 608‑73‑1 || 0,02 || 0,002 || 0,04 || 0,02 ||

(19) isoproturon || 34123‑59‑6 || 0,3 || 0,3 || 1,0 || 1,0 ||

(20) bly og bly­forbindelser || 7439‑92‑1 || 1,213 || 1,3 || 14 || 14 ||

(21) kviksølv og kviksølv­forbindelser || 7439‑97‑6 || || || 0,07 || 0,07 || 20

(22) naphthalen || 91‑20‑3 || 2 || 2 || 130 || 130 ||

(23) nikkel og nikkel­forbindelser || 7440‑02‑0 || 413 || 8,6 || 34 || 34 ||

(24) nonylphenoler (4-nonyl­phenol) || 84852-15-3 || 0,3 || 0,3 || 2,0 || 2,0 ||

(25) octylphenoler ((4-(1,1',3,3'-tetramethylbutyl)-phenol)) || 140‑66‑9 || 0,1 || 0,01 || anvendes ikke || anvendes ikke ||

(26) pentachlor­benzen || 608‑93‑5 || 0,007 || 0,0007 || anvendes ikke || anvendes ikke ||

(27) pentachlor­phenol || 87‑86‑5 || 0,4 || 0,4 || 1 || 1 ||

(28) polyaroma­tiske kulbrinter (PAH)11 || anvendes ikke || anvendes ikke || anvendes ikke || anvendes ikke || anvendes ikke ||

benzo(a)pyren || 50-32-8 || 1,7 10-4 || 1,7 10-4 || 0,27 || 0,027 || 2 for fisk 5 for krebs­dyr og blæk­sprut­ter 10 for blød­dyr

benzo(b)fluor-anthen || 205‑99‑2 || 0,017 || 0,017

benzo(k)fluor-anthen || 207‑08‑9 || 0,017 || 0,017

benzo(g,h,i) perylen || 191‑24‑2 || 8,2 10-3 || 8,2 10-4

indeno(1,2,3-cd)pyren || 193-39-5 || ||

(29) simazin || 122‑34‑9 || 1 || 1 || 4 || 4 ||

(29a) tetrachlor-ethylen7 || 127‑18‑4 || 10 || 10 || anvendes ikke || anvendes ikke ||

(29b) trichlor-ethylen7 || 79‑01‑6 || 10 || 10 || anvendes ikke || anvendes ikke ||

(30) tributyltinfor­bindelser (tributyltin­kation) || 36643-28-4 || 0,0002 || 0,0002 || 0,0015 || 0,0015 ||

(31) trichlor­benzener || 12002-48-1 || 0,4 || 0,4 || anvendes ikke || anvendes ikke ||

(32) trichlormethan || 67-66-3 || 2,5 || 2,5 || anvendes ikke || anvendes ikke ||

(33) trifluralin || 1582-09-8 || 0,03 || 0,03 || anvendes ikke || anvendes ikke ||

(34) dicofol || 115-32-2 || 1,3 10-3 || 3,2 10-5 || anvendes ikke10 || anvendes ikke10 || 33

(35) perfluoroctan­sulfonsyre og derivater heraf (PFOS) || 1763-23-1 || 6,5 10-4 || 1,3 10-4 || 36 || 7,2 || 9,1

(36) quinoxyfen || 124495-18-7 || 0,15 || 0,015 || 2,7 || 0,54 ||

(37) dioxiner og dioxinlignende forbindelser || Se fodnote 10 i bilag X til direktiv 2000/60/EF. || || || || || Sum­men af PCDD+ PCDF+ PCB-DL 0,008 µg.kg-1 TEQ14

(38) aclonifen || 74070-46-5 || 0,12 || 0,012 || 0,12 || 0,012 ||

(39) bifenox || 42576-02-3 || 0,012 || 0,0012 || 0,04 || 0,004 ||

(40) cybutryn || 28159-98-0 || 0,0025 || 0,0025 || 0,016 || 0,016 ||

(41) cypermethrin || 52315-07-8 || 8 10-5 || 8 10-6 || 6 10-4 || 6 10-5 ||

(42) dichlorvos || 62-73-7 || 6 10-4 || 6 10-5 || 7 10-4 || 7 10-5 ||

(43) hexabromcyclododecan (HBCDD) || Se fodnote 12 i bilag X til direktiv 2000/60/EF. || 0,0016 || 0,0008 || 0,5 || 0,05 || 167

(44) heptachlor og heptachlor­epoxid || 76-44-8 / 1024-57-3 || 2 10-7 || 1 10-8 || 3 10-4 || 3 10-5 || 6,7 10-3

(45) terbutryn || 886-50-0 || 0,065 || 0,0065 || 0,34 || 0,034 ||

(46) 17alpha-ethinyl­estradiol || 57-63-6 || 3,5 10-5 || 7 10-6 || anvendes ikke || anvendes ikke ||

(47) 17beta-estradiol || 50-28-2 || 4 10-4 || 8 10-5 || anvendes ikke || anvendes ikke ||

(48) diclofenac || 15307-79-6 || 0,1 || 0,01 || anvendes ikke10 || anvendes ikke10 ||

__________________________

1 CAS: Chemical Abstracts Service.

2 Denne parameter er miljøkvalitetskravet udtrykt som årsgennemsnit (AA-EQS). Medmindre andet er angivet, gælder det for den samlede koncentration af alle isomerer.

3 Indvande omfatter vandløb og søer og dertil knyttede kunstige eller stærkt modificerede vandområder.

4 Denne parameter er miljøkvalitetskravet udtrykt som højeste tilladte koncentration (MAC-EQS). Hvis der under MAC-EQS er anført "anvendes ikke", betragtes AA-EQS-værdierne som beskyttelse mod kortvarig høj forurening i kontinuerlige udledninger, da de er væsentligt lavere end de værdier, der er afledt af den akutte toksicitet.

5 For den gruppe prioriterede stoffer, som bromerede diphenylethere (nr. 5) omfatter, bør miljøkvalitetskravet sammenholdes med summen af koncentrationerne af congener nummer 28, 47, 99, 100, 153 og 154.

6 For cadmium og cadmiumforbindelser (nr. 6) afhænger EQS-værdierne af vandets hårdhedsgrad, som opdeles i fem klasser (klasse 1: <40 mg CaCO3/l, klasse 2: 40 til <50 mg CaCO3/l, klasse 3: 50 til <100 mg CaCO3/l, klasse 4: 100 til <200 mg CaCO3/l og klasse 5: ≥200 mg CaCO3/l).

7 Dette stof er ikke et prioriteret stof, men et af de andre forurenende stoffer, for hvilke miljøkvalitetskravene er identiske med de EQS-værdier, der er fastsat i den lovgivning, der var gældende indtil den 13. januar 2009.

8 Der er ingen indikatorparameter for denne gruppe af stoffer. Indikatorparametrene skal defineres på grundlag af analysemetoden.

9 DDT i alt udgøres af summen af isomererne 1,1,1‑trichlor‑2,2-bis(p‑chlorphenyl)ethan (CAS-nummer 50‑29‑3; EU-nummer 200‑024‑3); 1,1,1‑trichlor‑2-(o‑chlorphenyl)‑2‑(p‑chlorphenyl)ethan (CAS-nummer 789‑02‑6; EU-nummer 212‑332‑5); 1,1-dichlor‑2,2-bis(p‑chlorphenyl)ethylen (CAS-nummer 72‑55‑9; EU-nummer 200‑784‑6) og 1,1‑dichlor‑2,2-bis(p‑chlorphenyl)ethan (CAS-nummer 72‑54‑8; EU-nummer 200‑783‑0).

10 Der foreligger ikke tilstrækkelige oplysninger til, at der kan fastsættes en MAC-EQS for disse stoffer.

11 For denne gruppe prioriterede stoffer, polyaromatiske kulbrinter (PAH) (nr. 28), er biota-EQS baseret på toksiciteten af benzo(a)pyren, som bør måles som markør for de øvrige PAH'er, og hvis koncentration bør sammenholdes med EQS. AA-EQS i vand er en tilsvarende værdi.

12 Biota-EQS gælder for fisk, med mindre andet er udtrykkelig anført.

13 Disse EQS-værdier gælder for biotilgængelige koncentrationer af stofferne.

14 PCDD: polychlorerede dibenzo-p-dioxiner; PCDF: polychlorerede dibenzofuraner; PCB-DL: dioxinlignende polychlorerede biphenyler; TEQ: toksicitetsækvivalenter.

[1] Europa-Parlamentets og Rådets direktiv 2000/60/EF af 23 oktober 2000 om fastlæggelse af en ramme for Fællesskabets vandpolitiske foranstaltninger (EFT L 327 af 22.12.2000, s. 1). http://eur-lex.europa.eu/LexUriServ/LexUriServ.do?uri=CELEX:02000L0060-20090113:EN:NOT.

[2] Europa-Parlamentets og Rådets direktiv 2008/105/EF af 16. december 2008 om miljøkvalitetskrav inden for vandpolitikken, om ændring og senere ophævelse af Rådets direktiv 82/176/EØF, 83/513/EØF, 84/156/EØF, 84/491/EØF og 86/280/EØF og om ændring af Europa-Parlamentets og Rådets direktiv 2000/60/EF (EUR L 348 af 24.12.2008, s. 84). http://eur-lex.europa.eu/LexUriServ/LexUriServ.do?uri=CELEX:32008L0105:EN:NOT.

[3] "Miljøkvalitetskrav" (EQS): den koncentration af et bestemt forurenende stof eller gruppe af forurenende stoffer i vand, sediment eller biota, som ikke bør overskrides af hensyn til beskyttelsen af menneskers sundhed og miljøet (artikel 2, nr. 35 i vandrammedirektivet).

[4] "Biota": enhver gruppe levende vandorganismer, som kan analyseres og bruges som indikatorer for forureningen, f.eks. fisk, muslinger, hvirvelløse vanddyr osv.

[5] Europa-Parlamentets og Rådets forordning (EF) nr. 1907/2006 af 18. december 2006 om registrering, vurdering og godkendelse af samt begrænsninger for kemikalier (REACH), om oprettelse af et europæisk kemikalieagentur og om ændring af direktiv 1999/45/EF og ophævelse af Rådets forordning (EØF) nr. 793/93 og Kommissionens forordning (EF) nr. 1488/94 samt Rådets direktiv 76/769/EØF og Kommissionens direktiv 91/155/EØF, 93/67/EØF, 93/105/EF og 2000/21/EF (EUT L 396 af 30.12.2006, s. 1). http://eur-lex.europa.eu/LexUriServ/LexUriServ.do?uri=CELEX:32006R1907:EN:NOT.

[6] Europa-Parlamentets og Rådets afgørelse nr. 1600/2002/EF af 22. juli 2002 om fastlæggelse af Fællesskabets sjette miljøhandlingsprogram (EFT L 242 af 10.9.2002, s. 1) http://eur-lex.europa.eu/LexUriServ/LexUriServ.do?uri=OJ:L:2002:242:0001:0015:EN:PDF.

[7] http://ec.europa.eu/environment/water/water-framework/objectives/implementation_en.htm.

[8] VKSM er en af de videnskabelige komitéer, som yder uafhængig rådgivning til Kommissionen. Den har 17 videnskabelige medlemmer. Yderligere oplysninger: http://ec.europa.eu/health/scientific_committees/environmental_risks/index_en.htm.

[9] Kontrakt nr. 070307/2009/547548/SER/D1.

[10] For de nuværende stoffer, der er til revision, blev noget af støttematerialet til undersøgelsen udarbejdet af en anden rådgivningsvirksomhed, WRc (med input fra Milieu).

[11] Kommissionens direktiv 2009/90/EF af 31. juli 2009 om tekniske specifikationer for kemisk analyse og kontrol af vandets tilstand som omhandlet i Europa-Parlamentets og Rådets direktiv 2000/60/EF (EUT L 201 af 1.8.2009, s. 36) http://eur-lex.europa.eu/LexUriServ/LexUriServ.do?uri=OJ:L:2009:201:0036:0038:EN:PDF.

[12] Europa-Parlamentets og Rådets forordning (EU) nr. 182/2011 af 16. februar 2011 om de generelle regler og principper for, hvordan medlemsstaterne skal kontrollere Kommissionens udøvelse af gennemførelsesbeføjelser (EUT L 55 af 28.2.2011, s. 13). http://eur-lex.europa.eu/LexUriServ/LexUriServ.do?uri=OJ:L:2011:055:0013:0018:EN:PDF.

[13] Der sker ændringer for følgende stoffer: nr. 2 (anthracen), nr. 5 (bromerede diphenylethere), nr. 15 (fluoranthen), nr. 20 (bly og blyforbindelser), nr. 22 (naphthalen), nr. 23 (nikkel og nikkelforbindelser) og nr. 28 (polyaromatiske kulbrinter).

[14] EUT C , , s. .

[15] EUT C , , s. .

[16] EFT L 327 af 22.12.2000, s. 1.

[17] EFT L 331 af 15.12.2001, s. 1.

[18] EUT L 348 af 24.12.2008, s. 84.

[19] EUT L 309 af 24.11.2009, s. 1.

[20] EFT L 84 af 5.4.1993, s. 1.

[21] EUT L 396 af 30.12.2006, s. 1.

[22] EUT L 201 af 1.8.2009, s. 36.

[23] EUT L 55 af 28.2.2011, s. 13.

[24] 12 måneder efter dette direktivs vedtagelse.

[25] Datoen for dette direktivs ikrafttræden.

[26] 12 måneder efter dette direktivs vedtagelse.